Niderlandiyalik qizga 3D-printerda chop etilgan bosh suyagi o‘rnatildi

Niderlandiyada 22 yoshli qizga 3D-printerda chop etilgan miya qobig‘i o‘rnatildi. Dunyoda birinchi marta o‘tkazilgan bunday jarrohlik amaliyoti muvaffaqiyatli kechdi. Ayni paytda bemor ishiga qaytishga ham ulgurdi. Bu haqda Look At Me nashri xabar berdi.

Qizning bosh suyagi yo‘g‘onlashib ketgan bo‘lib, odatdagi 1,5 santimetr o‘rniga 5 santimetrni tashkil qilgan. Natijada og‘irlik uning yuz harakatlariga ta’sir o‘tkazgan. Bundan tashqari, miyaning ba’zi funksiyalariga zarar yetishi ehtimoli ham yuzaga kelgan. Shifokorlar qizga bosh suyagini ko‘chirib o‘tkazish operatsiyasini taklif qilishgan. Shundan so‘ng uning miya qobig‘i shaklida 3D-printerda plastikdan transplantat chiqarilgan.
Muvaffaqiyatli jarrohlik amaliyotidan so‘ng qiz o‘zining odatiy turmush tarziga qaytgan.